ગુજરાતી સમાચાર: દીકરીના જન્મ બાદ શિલ્પા શેટ્ટીનો ખુલાસો, બીજા બાળક માટે 5 વર્ષથી કરતી હતી પ્રયાસ | Shilpa Shetty And Raj Kundra Were Trying For Second Baby For Last 5 Years - Bollywood News | I Am Gujarat
Gujarati News Bollywood દીકરીના જન્મ બાદ શિલ્પા શેટ્ટીનો ખુલાસો, બીજા બાળક માટે 5 વર્ષથી કરતી...
Published: Feb 22, 2020 14:02 pm IST
બોલિવુડ એક્ટ્રેસ શિલ્પા શેટ્ટીએ 21 ફેબ્રુઆરીએ ખુલાસો કર્યો કે તે બીજીવાર મમ્મી બની ગઈ છે. સોશિયલ મીડિયા પર આ ખબર આપીને શિલ્પાએ ફેન્સને ચોંકાવી દીધા હતા. શિલ્પાના દીકરા વિયાનના જન્મના 7 વર્ષ પછી ફરીથી એક્ટ્રસના ઘરે પારણું બંધાયું છે. શિલ્પા શેટ્ટી અને રાજ કુંદ્રા સરોગસી દ્વારા પેરેન્ટ્સ બન્યા છે. દીકરીનો જન્મ થતાં બંને ખૂબ જ ખુશ છે. શિલ્પાએ દીકરીનું નામ સમિષા રાખ્યું છે.
અમારા સહયોગી અખબાર મુંબઈ મિરર સાથે વાત કરતાં શિલ્પા શેટ્ટીએ કહ્યું, "હું અને રાજ છેલ્લા પાંચ વર્ષથી બીજા બાળક માટે પ્રયાસ કરી રહ્યા હતા. મેં 'નિકમ્મા' ફિલ્મ સાઈન કરી અને પછી આગામી ફિલ્મ 'હંગામા' માટે પણ હા પાડી દીધી. એ વખતે મને ન્યૂઝ મળ્યા કે ફેબ્રુઆરીમાં અમે બીજી વખત પેરેન્ટ્સ બનવાના છીએ. ફેબ્રુઆરી મહિનામાં ફ્રી રહેવાય એટલે અમે આ મહિનાનું અમારું બધું જ વર્ક શિડ્યુલ પૂરું કરી નાખ્યું."
I can't express how happy @theshilpashetty and I are to announce the newest member of our family Samisha Shetty Kundra 🙏🙏🙏 blessed with a baby girl #gratitude A post shared by Raj Kundra (@rajkundra9) on Feb 20, 2020 at 9:49pm PST
શિલ્પા આ માટે પોતાની શાનદાર ટીમનો પણ આભાર માન્યો. શિલ્પાએ કહ્યું, "ફેબ્રુઆરીમાં લાંબો બ્રેક લેવા હું કામ પૂરું કરી શકું તેના માટે મારી ટીમે પણ ખૂબ મદદ કરી." શિલ્પાને દીકરીના નામ વિશે પૂછવામાં આવ્યું તો તેણે કહ્યું, "હું 21 વર્ષની હતી ત્યારે જ મેં દીકરીનું નામ વિચારી લીધું હતું. મારે હંમેશાથી દીકરી જોઈતી હતી."
મહત્વનું છે કે, ઈન્સ્ટાગ્રામ પોસ્ટમાં શિલ્પા શેટ્ટીએ દીકરીના નામનો અર્થ જણાવ્યો હતો. શિલ્પાએ લખ્યું હતું, "સમીષામાં 'સ'નો સંસ્કૃતમાં અર્થ થાય છે હોવું અને 'મિશા'નો રશિયન ભાષામાં અર્થ થાય છે ઈશ્વર જેવું. તું અમારા ઘરમાં લક્ષ્મી બનીને આવી છે. અમારો પરિવાર પૂરો થયો." જણાવી દઈએ કે, શિલ્પા શેટ્ટી અને રાજ કુંદ્રાએ 2009માં લગ્ન કર્યા હતા અને તેમના દીકરા વિયાનનો જન્મ 2012માં થયો હતો.